# Tim Ferry

Tim Ferry (West Palm Beach, 18 de març de 1975), conegut també com a Tim Ferry II o Timmy Ferry, és un antic pilot professional de motocròs nord-americà. Va competir als Campionats AMA entre el 1992 i el 2009 i en va guanyar un títol de supercross, concretament el de 125cc de la Regió Est de 1997. Al llarg de la seva carrera va acabar deu vegades entre els cinc primers de la classificació final del campionat i va guanyar dues vegades el Motocross des Nations com a membre de l'equip dels Estats Units.

## Trajectòria esportiva

Ferry va començar com a amateur amb l'equip de fàbrica de Kawasaki al tombant de la dècada del 1980. El 1992 va esdevenir professional i va guanyar la seva primera cursa del campionat AMA de 125cc a Mount Morris (Pennsilvània) amb Suzuki. El 1997, encara amb Suzuki, va guanyar el campionat de supercross de 125cc East. L'any següent va passar a la categoria de 250cc i va fitxar per Yamaha, on el prestigiós mecànic Steve Matthes tenia cura de la seva moto.
El 2001, Ferry va començar a pilotar una Yamaha 426cc de quatre temps, amb la qual va guanyar aquell any mateix la seva primera cursa del campionat de motocròs de la categoria 250cc. La temporada del 2007 va guanyar el national de 450cc de Washougal i va liderar un temps el campionat, però a finals de temporada va perdre gas i va quedar quart a la classificació final. Aquell any, a més, va guanyar amb la selecció dels Estats Units, al costat de Ricky Carmichael i Ryan Villopoto, el Motocross des Nations.
El 2008, Ferry va ser subcampió de motocròs de 450cc darrere de James Stewart Jr. Aquell any va tornar a ser seleccionat per al Motocross des Nations, aquest cop al costat de Stewart i Villopoto, i va repetir la victòria de l'any anterior. Un cop acabada la temporada del 2009, es va retirar de les competicions.

## Referències

* 1 2 3 4 5 6 7 8 «Tim Ferry career statistics» (en anglès). racerxonline.com. [Consulta: 1r juny 2019].
* 1 2 3 4 5 «Interview of the Week: Tim Ferry» (en anglès). motocrossactionmag.com. [Consulta: 1r juny 2019].
* 1 2 3 «Flashback Friday: Tim Ferry's Motocross des Nations Memories» (en anglès). motocrossactionmag.com. [Consulta: 1r juny 2019].
Campions AMA de supercross 250$^{1,2}$ :
1985 - Moore/Warren
1986 - Schmit/Turpin
1987 - Surratt/Tichenor
1988 - Matiasevich/DeHoop
1989 - Matiasevich/Bradshaw
1990 - Davis/Stephenson
1991 - McGrath/Swink
1992 - McGrath/Swink
1993 - Gaddis/Henry
1994 - Huffman/Lusk
1995 - Huffman/Pichon
1996 - Windham/Pichon
1997 - Windham/Ferry
1998 - Dowd/Carmichael
1999 - Ramsey/Fonseca
2000 - Bentley/Roncada
2001 - Fonseca/Pastrana
2002 - Preston/Reed
2003 - Stewart/Jesseman
2004 - Tedesco/Stewart
2005 - Tedesco/Langston
2006 - Langston/Millsaps
2007 - Villopoto/Townley
2008 - Lawrence/Canard
2009 - Dungey/Pourcel
2010 - Weimer/Pourcel
2011 - Tickle/Barcia
2012 - Tomac/Barcia
2013 - Roczen/Hahn
2014 - Anderson/Bogle
2015 - Webb/Musquin
2016 - Webb/Stewart
2017 - Hill/Osborne
2018 - Plessinger/Osborne
2019 - Ferrandis/Sexton
2020 - Ferrandis/Sexton
2021 - Cooper/Nichols
2022 - Craig/J.Lawrence
2023 - J. i H. Lawrence :
$^1$Del 1985 al 2005 era el Campionat AMA de suprecross 125cc/SX Lites del 2006 al 2012.   $^2$Esquerra: West/Dreta: East. :